**Ylävatsan ultraääni**

(maksan, sappirakon, haiman, pernan ja munuaisten alue)

**Ajanvaraus**   .  .20  , klo   :

**Tutkimuspaikka** (rastitettu paikka)

Kainuun keskussairaala, Kuvantaminen.

Sisäänkäynti on pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

\_\_\_\_\_\_\_\_\_\_\_\_\_\_\_\_\_\_ terveysasema. Ilmoittaudu röntgenin toimistossa.

**Tutkimukseen valmistautuminen**

**Sinun tulee olla syömättä ja juomatta vähintään 4 tuntia ennen tutkimusta.**

Virtsarakon ei tarvitse olla täysi.

Päivittäiset lääkärin määräämät lääkkeet saat ottaa pienen vesimäärän kanssa normaalisti.

**Tutkimuksen kulku**

Ultraäänitutkimus on kivuton ja nopea, eikä siinä käytetä röntgensäteitä. Tutkittavalle alueelle levitetään iholle väliaineeksi geeliä ja tutkittavan kohteen päällä liikutellaan ultraäänianturia. Tutkittavasta kohteesta välittyy tieto kaikuluotausperiaatteella.

**Jälkitoimenpiteet**

Tutkimuksen jälkeen saat syödä ja juoda. Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.

Terveysasemien röntgenien ultraäänitutkimuksiin liittyvissä asioissa ota yhteys tutkimuksen suorittavaan röntgeniin. Kuhmon röntgen puh. 044 735 4518, Sotkamon röntgen puh. 044 797 5040,

Suomussalmen röntgen puh. 044 797 4352.